wannaphong/clean_thaiwikipedia huggingface dataset:
# ซานเตียโกเดลเอสเตโร
ซานเตียโกเดลเอสเตโร  เป็นเมืองหลวงของรัฐซานเตียโกเดลเอสเตโร ตั้งอยู่ทางตอนเหนือของประเทศอาร์เจนตินา มีประชากร 244,733 คน (จากการสำรวจประชากรปี ค.ศ. 2001) เป็นเมืองใหญ่เป็นอันดับ 12 ของประเทศ มีพื้นที่ 2,116 ตารางกิโลเมตร ตั้งอยู่ริมฝั่งแม่น้ำดุลเซ เมืองนี้เป็นเมืองที่เก่าแก่ที่สุดในอาร์เจนตินาที่ก่อตั้งโดยชาวสเปนที่ยังคงมีอยู่ ก่อตั้งราว 455 ปีก่อน เมืองนี้มีชื่อเล่นว่า "Madre de Ciudades" (เมืองแม่) เพราะเป็นเมืองแรกที่ก่อตั้งในดินแดนของอาร์เจนตินา และมีการประกาศอย่างเป็นทางการว่าเป็น "เมืองแม่และแหล่งกำเนิดของประเพณีพื้นบ้าน"Boletín Oficial http://www.diputados-catamarca.gov.ar/ley/BO2003/BO030103.PDF
# โคดามะ
โคดามะ  เป็นวิญญาณประเภทหนึ่งตามความเชื่อในคติชนญี่ปุ่น ซึ่งเชื่อกันว่าสิงสถิตอยู่ในต้นไม้ ทำนองเดียวกับนางไม้ (dryad) ในเทพปกรณัมกรีก หรือผีโป๊กกะโหล้ง ตามความเชื่อของล้านนาไทย การตัดต้นไม้ที่มีโคดามะสิงสถิตอยู่เชื่อกันว่าจะนำมาซึ่งโชคร้าย และต้นไม้ดังนี้มักถูกทำเครื่องหมายด้วยเชือกชิเมนาวะMizuki, Shigeru (2003). Mujara 1: Kantō, Hokkaidō, Okinawa-hen. (in Japanese). Japan: Soft Garage. p. 51. ISBN 4-86133-004-1.

เชื่อว่าต้นไม้ที่มีอายุมากเป็น 100 ปีขึ้นไปมักมีชีวิตและวิญญาณที่สิงอยู่ บ้างเชื่อว่าหากต้นใดที่มีอายุมากถึง 300 ปี โคดามะจะมีฤทธานุภาพสูง บางความเชื่อว่าว่าเมื่อต้นไม้แก่ขึ้นมีอายุมากขึ้นถึง 100 ปีก็จะมีพลังภูติ กลายเป็นปิศาจ เล่ากันว่ามีบางคนเข้าไปในป่าตัดฟืนจึงถูกโคดามะรบกวน บ้างเล่าว่าโคดามะได้เสกให้คนกลายเป็นต้นไม้ไปก็มี 

มีการอ้างอิงถึงโคดามะในวัฒนธรรมร่วมสมัยหลายประการของญี่ปุ่น เช่น มังงะหรืออนิเมชั่นเรื่อง GeGeGe no Kitarō และเจ้าหญิงจิตวิญญาณแห่งพงไพร ในปี ค.ศ. 1997
# พระครูภาวนาภิรัต (ทิม อิสริโก)
หลวงปู่ทิม  อิสริโก หรือ พระครูภาวนาภิรัต (16 มิถุนายน พ.ศ. 2422 – 16 ตุลาคม พ.ศ. 2518) ท่านเป็นอดีตเจ้าอาวาสวัดละหารไร่เป็นยอดพระคณาจารย์ที่มีพลังจิตแก่กล้ารูปหนึ่งของภาคตะวันออก ท่านเป็นคนถือสันโดษ ถือสมถะ ไม่ยึดติดทรัพย์สินใด ๆ ท่านฉันอาหารเพียงมื้อเดียวและไม่ฉันเนื้อสัตว์ ท่านสามารถตัดกิเลสออกไปทั้งปวง

 ประวัติ 
พระครูภาวนาภิรัต หรือที่รู้จักกันในนาม "หลวงปู่ทิม อิสริโก" เกิดเมื่อวันที่ 16 มิถุนายน พ.ศ. 2422 ตรงกับรัชสมัยของ พระบาทสมเด็จพระจุลจอมเกล้าเจ้าอยู่หัว (รัชกาลที่ 5 แห่งราชวงศ์จักรี) ที่บ้านหัวทุ่งตาบุตร ตำบลละหาร อำเภอบ้านค่าย จังหวัดระยอง ท่านเป็นหลานของหลวงปู่สังข์เฒ่า วัดเก๋งจีน ท่านได้อุปสมบทเมื่อวันที่ 7 มิถุนายน พ.ศ. 2449 มีพระครูขาว วัดทับมา เป็นพระอุปัชฌาย์ พระอาจารย์สิงห์ เป็นพระอนุสาวนาจารย์ พระอาจารย์เกตุ เป็นพระกรรมวาจาจารย์ ณ พัทธสีมาวัดละหารไร่ ได้รับฉายาว่า "อิสริโก" เมื่อบวชแล้วก็ได้ศึกษาวิทยาคมจากตำราของ "หลวงปู่สังข์เฒ่า" ศึกษาเพิ่มเติมทั้งจากฆราวาสและบรรพชิต ท่านได้ออกธุดงค์ไปหลายจังหวัด ต่อมาท่านได้รับการแต่งตั้งเป็นเจ้าอาวาส วัดละหารไร่ และได้รับพระราชทานสมณศักดิ์เป็น "พระครูภาวนาภิรัต" เมื่อวันที่ 5 ธันวาคม พ.ศ. 2507

 มรณภาพ 
หลวงปู่ทิม ท่านมรณภาพเมื่อวันที่ 16 ตุลาคม พ.ศ. 2518 ตรงกับรัชสมัยของ พระบาทสมเด็จพระมหาภูมิพลอดุลยเดชมหาราช บรมนาถบพิตร รวมสิริอายุได้ 96 ปี นับพรรษาได้ 69 พรรษา มีพิธีพระราชทานเพลิงเมื่อวันที่ 6 มีนาคม พ.ศ. 2526 ณ วัดละหารไร่ อำเภอบ้านค่าย จังหวัดระยอง

 พุทธสุภาษิต 

 ตํ เว ภทฺเทกรตฺโตติ              คนที่ขยัน วันแต่ละวันคือวันโชคดี 
 สติมโต สุเว เสยฺโย               คนมีสติ ย่อมดีขึ้นทุกวัน
 น หิยติ สจฺจปรกฺกโม มุนิ      คนมีความรู้ บากบั่นและจริงจัง ย่อมไม่ตกต่ำ 
 สณฺหํ คิรํ อตฺถวตึ ปมุญเจ     ควรกล่าววาจาไพเราะ ที่มีประโยชน์ 
 สมคฺคานํ ตโป สุโข               ความเพียรพยายามเพื่อสามัคคีกันให้เกิดความสุข
 รกฺเขยฺยานาคตํ ภยํ              พึงป้องกันภัยที่ยังไม่มาถึง 
 อนาคตํ ปฏิกยิราถ กิจฺจํ        จงเตรียมการสำหรับอนาคตไว้ให้พร้อม
 ผาตึ กยิรา อวิเหฐยํ ปรํ         ควรทำแต่ความเจริญ อย่าเบียดเบียนผู้อื่น
# ราฟาเอล โซซา ซิลวา
ราฟาเอล โซซา ซิลวา นอไวส์  เกิดวันที่ 13 มกราคม พ.ศ.2527 ที่ริโอ เดอ จาเนโร ประเทศบราซิล ปัจจุบันเล่นให้สโมสรฟุตบอลบางกอกกล๊าส สวมเสื้อหมายเลข 27

 แหล่งข้อมูลอื่น 
  
 Profile at Thaipremierleague.co.th
# เกล็ดเลือดน้อย
ภาวะเกล็ดเลือดน้อย หรือเกล็ดเลือดต่ำ  เป็นภาวะซึ่งในเลือดมีเกล็ดเลือดน้อยกว่าปกติ

ภาวะเกล็ดเลือดต่ำรู้จัก อาการและสาเหตุ ภาวะเกล็ดเลือดต่ำ ก็ต่อเมื่อจำนวนเกล็ดเลือดน้อยกว่า 150,000 ต่อลูกบาศก์มิลลิเมตร และถ้าต่ำกว่า 20,000 มีโอกาสเลือดออกได้เองโดยไม่ต้องมีบาดแผล คนปกติจะมีเกล็ดเลือดประมาณ 150,000-450,000 ต่อลูกบาศก์มิลลิเมตร ทำให้เลือดออกผิดปกติ หยุดยาก ผู้ป่วยบางรายไม่แสดงอาการใด แต่บางรายมีภาวะเกล็ดเลือดต่ำมาก ต้องได้รับการรักษาทันที อาจเกิดเลือดออกจนเสียชีวิตได้

 อาการและอาการแสดง 
ระดับเกล็ดเลือดที่น้อยลงเพียงอย่างเดียวนั้นส่วนใหญ่ไม่ทำให้มีอาการใดๆ โดยอาจตรวจพบจากการตรวจนับเม็ดเลือดซึ่งทำเพื่อการตรวจสุขภาพหรือตรวจเพื่อหาโรคจากสาเหตุอื่น บางครั้งอาจมีรอยฟกช้ำ จุดเลือดออก หรือมีอาการเลือดออกอื่นๆ เช่น เลือดกำเดา เลือดออกตามไรฟัน เป็นต้น เมื่อเกล็ดเลือดต่ำถึงระดับหนึ่ง จะมีอาการเลือดออก มักเกิดที่ผิวหนังเป็นจุดเลือดออกแดงๆ จ้ำๆ คล้ายยุงกัด กดแล้วไม่จางหายไป ให้เราสังเกตจ้ำเลือดตามจุดต่างๆ ของร่างกาย 

หากมีบาดแผลเลือดออก จะมีเลือดออกมากและนาน หยุดยากกว่าปกติ
# สฟักซ์
สฟักซ์  หรือ เศาะฟากิส (,) เป็นเมืองในประเทศตูนิเซีย เป็นเมืองท่าทางทะเล บนฝั่งด้านเหนือของอ่าวกาแบ็ส ส่งแร่ฟอสเฟต ผลไม้ ฟองน้ำ และน้ำมันมะกอกเป็นสินค้าออก เมืองก่อตั้งในปี ค.ศ. 849 ในคริสต์ศตวรรษที่ 12 พวกนอร์มันเข้ายึดครอง ในคริสต์ศตวรรษที่ 16 ตกเป็นของสเปน ต่อมากลายเป็นที่มั่นของโจรสลัด ฝรั่งเศสเข้าโจมตีใน ค.ศ. 1881 และเป็นฐานที่มั่นของฝ่ายอักษะในสงครามโลกครั้งที่สอง สฟักซ์เป็นเมืองหลวงของจังหวัดสฟักซ์ มีประชากร 330,440 คน (สำมะโน ค.ศ. 2014) ทำให้เป็นเมืองที่มีประชากรมากเป็นอันดับสองรองจากตูนิส เมืองหลวงของประเทศ

ภูมิประเทศ
ภูมิอากาศ

+อุณหภูมิทะเลเฉลี่ยที่สฟักซ์มกราคมกุมภาพันธ์มีนาคมเมษายนพฤษภาคมมิถุนายนกรกฎาคมสิงหาคมกันยายนตุลาคมพฤศจิกายนธันวาคม

หมายเหตุ
# ปวดศีรษะ
อาการปวดศีรษะคืออาการปวดซึ่งเกิดกับบริเวณใดๆ ของศีรษะและคอ ซึ่งอาจเป็นอาการของหลายๆ ภาวะที่เกิดกับศีรษะและคอ ทั้งนี้เนื่องจากเนื้อเยื่อสมองนั้นไม่สามารถรับรู้ความเจ็บปวดได้เนื่องจากไม่มีตัวรับรู้ความรู้สึกเจ็บปวด ดังนั้นอาการปวดศีรษะส่วนใหญ่เกิดจากความผิดปกติของอวัยวะอื่นๆ รอบๆ สมองที่สามารถรับรู้ความรู้สึกเจ็บปวดได้ โดยอวัยวะเหล่านี้อาจแบ่งออกได้เป็นสองกลุ่ม คือ ส่วนที่อยู่ในกะโหลกศีรษะ (หลอดเลือด เยื่อหุ้มสมอง และเส้นประสาทสมอง) และนอกกะโหลกศีรษะ (เยื่อหุ้มกระดูกของกะโหลกศีรษะ กล้ามเนื้อ เส้นประสาท หลอดเลือด เนื้อเยื่อใต้ผิวหนัง ตา หู โพรงอากาศ และเยื่อบุ)

ระบบการจำแนกประเภทอาการปวดศีรษะมีใช้อยู่หลายระบบ ระบบหนึ่งซึ่งเป็นที่รู้จักแพร่หลายคือระบบของ International Headache Society (สมาคมอาการปวดศีรษะนานาชาติ) วิธีการรักษาอาการปวดศีรษะขึ้นอยู่กับโรคที่เป็นสาเหตุ แต่ส่วนใหญ่มักมีการใช้ยาแก้ปวดร่วมในการรักษาด้วยเสมอ

 หนังสืออ่านเพิ่ม
# คีร์คูก
คีร์คูก (กัรกูก, , , ซีรีแอก: ܟܪܟܘܟ, Kerkouk) เป็นเมืองในประเทศอิรัก ซึ่งเป็นเมืองหลวงของเขตผู้ว่าการคีร์คูก อยู่ห่างจากแบกแดดไปทางเหนือ  คีร์คูกตั้งอยู่ในพื้นที่ที่มีประชากรมีความหลากหลายมากมายและพูดได้หลายภาษามาหลายศตวรรษ ในคริสต์ศตวรรษที่ 20 มีการเปลี่ยนแปลงประชากรอย่างมากในระหว่างการกลายเป็นเมืองคีร์คูกBet-Shlimon, Arbella. 2012. Group Identities, Oil, and the Local Political Domain in Kirkuk: A Historical Perspective. Journal of Urban History 38, no. 5. ชาวอิรักเชื้อสายเติร์กเมน ชาวเคิร์ด ชาวอาหรับ และชาวอัสซีเรียได้อ้างสิทธิในบริเวณนี้ โดยมีหลักฐานและความทรงจำมาสนับสนุนข้ออ้างของตน 

ถึงแม้ว่าตัวเมืองเดิมเคยเป็นของชาวอิรักเชื้อสายเติร์กเมน ชาวเคิร์ดได้อ้างเป็นเมืองหลวงทางวัฒนธรรมของตน นอกจากนี้ ตามรัฐธรรมนูญภูมิภาคเคิร์ด ถูกวางแผนเป็นเมืองหลวงด้วย ใน ค.ศ. 2010 กระทรวงวัฒนธรรมอิรักตั้งเมืองนี้เป็น "เมืองหลวงของวัฒนธรรมอิรัก" ตัวเมืองพบการเปลี่ยนแปลงของประชากรในการรณรงศ์การแผลงเป็นอาหรับของบาอัษในอิรักเหนือหลังการบุกครองอิรัก พ.ศ. 2546 และต่อมาในช่วงสงครามกลางเมืองอิรัก (พ.ศ. 2557–2560) ตัวเมืองเป็นส่วนหนึ่งของดินแดนพิพาทในอิรักเหนือ

 ภูมิประเทศ 
 ภูมิอากาศ 
คีร์คูกประสบกับภูมิอากาศแบบร้อนกึ่งแห้งแล้ง (การแบ่งเขตภูมิอากาศแบบเคิพเพิน: BSh) ด้วยฤดูร้อนที่ร้อนและแห้งกับฤดูหนาวอ่อน พร้อมระดับฝนปานกลาง ไม่ค่อยมีหิมะตก แต่เกิดหิมะตกในวันที่ 22 กุมภาพันธ์ ค.ศ. 2004 และตั้งแต่วันที่ 10 ถึง 11 มกราคม ค.ศ. 2008
# โทกูชิมะ (เมือง)
โทกูชิมะ  เป็นเมืองหลวงของจังหวัดโทกูชิมะ บนเกาะชิโกกุ ประเทศญี่ปุ่น มีขนาดพื้นที่ทั้งสิ้น 191.39 ตารางกิโลเมตร มีจำนวนประชากร ณ วันที่ 1 มีนาคม ค.ศ. 2023 ประมาณ 248,797 คน โทกูชิมะได้รับการจัดตั้งขึ้นเป็นเทศบาลนครเมื่อวันที่ 1 ตุลาคม ค.ศ. 1889

thumb|เทศกาลเต้นรำอาวะโอโดริ

 แหล่งข้อมูลอื่น
# ยามางูจิ (เมือง)
ยามางูจิ  เป็นเมืองหลวงของจังหวัดยามางูจิ ประเทศญี่ปุ่น มีขนาดพื้นที่ 1,023.23 ตารางกิโลเมตร มีจำนวนประชากร ณ วันที่ 1 มีนาคม ค.ศ. 2023 ประมาณ 191,521 คน 

ยามางูจิเป็นเมืองที่ศาสนาคริสต์เผยแผ่เข้าสู่ประเทศญี่ปุ่นครั้งแรก โดยนักบุญฟรันซิสโก คาเบียร์ เมื่อ พ.ศ. 2093

 แหล่งข้อมูลอื่น 
 
 
 
 เว็บไซต์ทางการ
# การทำนายวันสิ้นโลก พ.ศ. 2554
การทำนายวันสิ้นโลก พ.ศ. 2554 โดยนักจัดวิทยุคริสเตียนชาวอเมริกัน แฮโรลด์ แคมปิง ว่า การรับขึ้นสู่สวรรค์ (Rapture) และวันพิพากษาจะเกิดขึ้นในวันที่ 21 พฤษภาคม พ.ศ. 2554 และจุดสิ้นสุดของโลกจะเกิดขึ้นในอีกห้าเดือนให้หลังในวันที่ 21 ตุลาคม พ.ศ. 2554 แคมปิง ประธานของเครือข่ายวิทยุครอบครัวคริสเตียน อ้างไบเบิลเป็นแหล่งข้อมูลและว่า วันที่ 21 พฤษภาคม จะเป็นวันรับขึ้นสู่สวรรค์และวันพิพากษา "เกินกว่าเงาของความสงสัย" แคมปิงเสนอว่า วันสิ้นโลกน่าจะเกิดขึ้นเมื่อเวลา 18.00 น. ตามเวลาท้องถิ่น โดยการรับขึ้นสู่สวรรค์นั้นจะเกิดขึ้นไล่ตามเขตเวลาของโลก ผู้สนับสนุนเขาบางคนอ้างว่า ประชากรโลกราว 200 ล้านคน (ประมาณ 3% ของประชากรโลก) จะถูกรับขึ้นสู่สวรรค์

กลุ่มคริสเตียนข้างมาก รวมทั้งผู้เชื่อโปรแตสแตนท์และคาทอลิก ไม่ยอมรับการทำนายของแคมปิง บางคนปฏิเสธการทำนายอย่างชัดเจน โดยอ้างข้อความจากไบเบิลซึ่งมีข้อความตอนหนึ่งที่ว่า "แต่วันนั้นโมงนั้นไม่มีใครรู้ ถึงบรรดาทูตสวรรค์ในสวรรค์หรือพระบุตรก็ไม่รู้ รู้แต่พระบิดาองค์เดียว" (มาระโก 13:32) คำสัมภาษณ์กลุ่มผู้นำโบสถ์ระบุว่า พวกเขาทั้งหมดวางกำหนดการกิจกรรมของโบสถ์ตามปกติในวันอาทิตย์ที่ 22 พฤษภาคมChurch Leaders Across Denominations Reflect on Camping's Prediction  NBC29, May 17, 2011. Retrieved May 18, 2011. ก่อนหน้านี้แคมปิงเคยทำนายไว้ว่า การรับขึ้นสู่สวรรค์จะเกิดขึ้นในเดือนกันยายน พ.ศ. 2537

หลังปรากฏว่าคำทำนายไม่เป็นจริง ความสนใจของสื่อมุ่งไปยังปฏิกิริยาจากแคมปิงและผู้สนับสนุนเขา วันอาทิตย์ที่ 22 พฤษภาคม แคมปิงปรากฏตัวจากบ้านของเขาเป็นเวลาสั้น ๆ โดยขอเวลาคิดทบทวนHarold Camping found in Alameda [VIDEO] – International Business Times. May 22, 2011. Retrieved May 23, 2011. เขาว่า เขาจะแถลงการณ์ต่อสาธารณะในวันจันทร์ที่ 23 พฤษภาคม EXCLUSIVE: Harold Camping to Speak Monday on Failed Prediction  – International Business Times. May 22, 2011. Retrieved May 23, 2011. และในวันนั้น แคมปิงแถลงว่าวันที่ 21 พฤษภาคมเป็นวันพิพากษา "ทางจิตวิญญาณ" และการรับขึ้นสู่สวรรค์ทางกายภาพจะเกิดขึ้นในวันที่ 21 ตุลาคม พ.ศ. 2554 พร้อมกับที่พระเจ้าจะทำลายทั้งเอกภพRadio host says Rapture actually coming in October – Globe and Mail. May 23, 2011. Retrieved May 23, 2011.
# พระราชวรนายก (สำรวม ปิยธัมโม)
พระราชวรนายก (สำรวม ปิยธัมโม) (นามเดิม:สำรวม สำเร็จสุข) พ.ศ. 2530 เป็นคณบดีคณะสังคมศาสตร์ รักษาการ ผอ. โรงเรียนบาลีเตรียมอุดมศึกษา มหาจุฬาลงกรณราชวิทยาลัย, ครูใหญ่ ร.ร.ศึกษาผู้ใหญ่วัดอุดมธานี (กศน.) พ.ศ. 2532 เป็นครูใหญ่ ร.ร.พระปริยัติธรรมแผนกธรรม-บาลีอีกตำแหน่ง พ.ศ. 2549 ได้รับพระมหากรุณาธิคุณโปรดฯ เลื่อนสมณศักดิ์เป็นพระราชาคณะชั้นราช ที่พระราชวรนายก พ.ศ. 2552 ดำรงตำแหน่ง เจ้าอาวาสวัดอุดมธานี พระอารามหลวง จังหวัดนครนายก ชั้นตรี ชนิดสามัญ อดีตรองอธิการบดี มหาวิทยาลัยมหาจุฬาลงกรณราชวิทยาลัย 

 ชาติภูมิ 
อัตโนประวัติมีนามเดิมว่า สำรวม สำเร็จสุข เกิดวันที่ 16 ตุลาคม พ.ศ. 2484 ที่บ้านเลขที่ 15 ม.11 ตำบลบางอ้อ อำเภอบ้านนา จังหวัดนครนายก มรณภาพ 20 กรกฎาคม พ.ศ. 2554

 บรรพชาและอุปสมบท 
เมื่อวันที่ 16 มิถุนายน พ.ศ. 2504 ได้บรรพชา ณ วัดอัมพวัน ตำบลบางอ้อ อำเภอบ้านนา มีพระครูวิสุทธิธรรมธาดา วัดอัมพวัน เป็นพระอุปัชฌาย์ พระครูพิศาลธรรมประยุต วัดกุฎีเตี้ย ตำบลอาษา อำเภอบ้านนา เป็นพระกรรมวาจาจารย์

 การศึกษา 
 พ.ศ. 2504 ท่านสอบได้นักธรรมตรีและมุ่งมั่นในการศึกษาตลอดมา จึงได้ไปขอพบพระมหาสุเทพแห่งวัดเลขธรรมกิตติ์ (วัดบางอ้อนอก) ต.บางอ้อ อ.บ้านนา ขอคำแนะนำในการเรียนบาลี

 พ.ศ. 2505 ก็สอบได้นักธรรมโท และได้นักธรรมเอกในปีต่อมา ณ สำนักเรียน จังหวัดนครนายก ขณะเดียวกันก็ศึกษาทางด้านบาลีไปด้วย

 สอบได้เปรียญธรรม 6 ประโยค ในปี พ.ศ. 2522 ณ สำนักเรียนวัดมหาธาตุยุวราชรังสฤษฎิ์ กทม. 

 ปีเดียวกันได้สำเร็จพุทธศาสตรบัณฑิต สาขาครุศาสตร์ จากมหาวิทยาลัยมหาจุฬาลงกรณราชวิทยาลัย

 พ.ศ. 2524 จบหลักสูตรวิชาภาษาอังกฤษชั้นสูงพิเศษ วิทยาลัยดาวาร์ด กรุง บอมเบย์ ประเทศอินเดีย พ.ศ. 2525 ปริญญาโทสาขาปรัชญาศาสนา วิทยาลัยวิลสัน มหาวิทยาลัยบอมเบย์

 สมณศักดิ์ 
 ปี พ.ศ. 2526 เป็นอาจารย์ที่มหาวิทยาลัยมหาจุฬาลงกรณราชวิทยาลัย สอนวิชาปรัชญาเบื้องต้นและจิตวิทยาทั่วไป ในคณะพุทธศาสตร์ คณะมนุษยศาสตร์ และคณะสังคมศาสตร์ 

 พ.ศ. 2527 ได้รับแต่งตั้งเป็นรองเจ้าคณะจังหวัดนครนายก

 ในปี พ.ศ. 2530 ได้รับแต่งตั้งเป็นคณบดีคณะสังคมศาสตร์ รักษาการ ผอ. โรงเรียนบาลีเตรียมอุดมศึกษา มหาจุฬาลงกรณราชวิทยาลัย, ครูใหญ่ ร.ร.ศึกษาผู้ใหญ่วัดอุดมธานี (กศน.) พ.ศ. 2532 เป็นครูใหญ่ ร.ร.พระปริยัติธรรมแผนกธรรม-บาลีอีกตำแหน่ง

พร้อมกันนี้ยังได้รับมอบหมายจากเจ้าคณะจังหวัดนครนายก ให้รับผิดชอบการศึกษาและเผยแผ่ของคณะสงฆ์ในจังหวัด

 พ.ศ. 2535 ได้รับพระราชทานสมณศักดิ์เป็นพระครูสัญญาบัตรชั้นพิเศษ ในราชทินนามพระครูศรีวรนายก 

 พ.ศ. 2542 ได้รับพระราชทานเลื่อนสมณศักดิ์เป็นพระราชาคณะชั้นสามัญ ที่พระวิสุทธิโสภณ 

 พ.ศ. 2549 ได้รับพระราชทานเลื่อนสมณศักดิ์เป็นพระราชาคณะชั้นราช ที่พระราชวรนายก

 พ.ศ. 2550 ได้รับการแต่งตั้งให้เป็นรักษาการเจ้าอาวาสวัดอุดมธานี พระอารามหลวง จังหวัดนครนายก พระอารามหลวง ชั้นตรี ชนิดสามัญ 

 พ.ศ. 2552 ได้รับการแต่งตั้งเป็นเจ้าอาวาสวัดอุดมธานี พระอารามหลวง จังหวัดนครนายก  พระอารามหลวง ชั้นตรี ชนิดสามัญ

 มรณภาพ 
ทั้งนี้ เมื่อช่วงเช้าวันที่ 20 ก.ค. หลังจากพระราชวรนายก ได้ฉันภัตตาหารเช้าแล้วได้เข้าพักผ่อนอยู่ภายในกุฏิชั้นล่าง ต่อมาช่วงสายก็พบว่านอนแน่นิ่งไม่รู้สึกตัว จึงช่วยนำส่งโรงพยาบาลนครนายก แล้วมรณภาพด้วยอาการสงบ เมื่อเวลาประมาณ 10.00 น. คณะศิษย์ได้กำหนดพิธีสักการะรดน้ำศพ ณ ศาลาบำเพ็ญกุศล วัดอุดมธานี ในวันที่ 21 กรกฎาคม พ.ศ. 2554 ตั้งแต่เวลา 12.00 น. และจะพระราชทานน้ำหลวงสรงศพในเวลา 16.00 น. พระราชวรนายก สิริรวมอายุได้ 69 ปี 11 เดือน 49 พรรษา
# การสวนทวารด้วยกาแฟ
การสวนทวารด้วยกาแฟ เป็นหัตถการที่มีที่มาจากความเชื่อทางการแพทย์อย่างหนึ่ง ทำโดยใส่กาแฟเข้าไปทางทวารเพื่อ "ล้าง" ลำไส้ใหญ่และไส้ตรง แม้จะเป็นหัตถการที่มีบันทึกชัดเจนว่าทำกันมานาน แต่วงการแพทย์ส่วนใหญ่ยังไม่ยอมรับว่ามีประโยชน์ และอาจมีอันตรายได้มาก

 ประวัติ 
ความเชื่อเรื่องการล้างทวารเพื่อรักษาโรคมีย้อนไปจนถึงสมัยอียิปต์ แต่การนำกาแฟมาใช้เป็น "สารดูดพิษ" เพื่อการนี้นั้นเป็นความคิดที่ค่อนข้างใหม่ โดยมีการคิดค้นใน ค.ศ. 1917 และปรากฏใน Merck Manual จนถึง ค.ศ. 1972Moss, Ph.D., Ralph W. "The Cancer Chronicles" 2nd ed. Austin, Texas: 1994. (6-7)

ค.ศ. 1920 นักวิทยาศาสตร์ชาวเยอรมันศึกษาผลกระทบของคาเฟอีนต่อท่อน้ำดีและลำไส้เล็ก ดร. มักซ์ แกร์โซน เสนอว่า การสวนทวารด้วยกาแฟมีผลด้านดีต่อระบบทางเดินอาหาร แกร์โซนว่า การสวนทวารด้วยกาแฟมีผลดีต่อผู้ป่วยวัณโรค และในภายหลังพบในผู้ป่วยมะเร็งด้วย เขาอ้างว่าไม่เหมือนกับการสวนทวารด้วยน้ำเกลือ คาเฟอีนจะเข้าไปผ่านกล้ามเนื้อเรียบของลำไส้เล็ก แล้วเข้าไปในตับ ซึ่งการนี้ เขาว่า เป็นการล้างมากกว่าระบบทางเดินอาหารและขับพิษและน้ำดียิ่งกว่าการสวนทวารแบบธรรมดา เขามักบอกคนไข้ของเขาว่า "การสวนทวารด้วยกาแฟมิใช่เพื่อการทำงานของลำไส้ แต่เพื่อกระตุ้นตับ

 ประโยชน์ตามที่อ้าง 
มีการเสนอว่าการล้างลำไส้ด้วยกาแฟมีประโยชน์ในการป้องกันมะเร็ง แต่ยังไม่มีหลักฐานที่ยืนยันผล นอกจากนี้ การสวนทวารด้วยกาแฟยังได้พยายามถูกใช้เพื่อรักษาโรคอ้วนและโรคท้องผูก ผู้สนับสนุนอ้างว่าคาเฟอีนจะถูกดูดซึมในลำไส้ใหญ่และ "ล้างพิษ" ผลิตภัณฑ์เมตาบอลิกของเนื้องอกนั้น

 อันตราย 
การสวนทวารด้วยกาแฟอาจทำให้เสียชีวิตได้จากผลข้างเคียงหลายอย่าง เช่น การติดเชื้อ ความไม่สมดุลของเกลือแร่ ลำไส้ใหญ่อักเสบ ติดเชื้อในกระแสเลือด และหัวใจวาย ถ้าใส่กาแฟที่ร้อนเกินไปหรือเร็วเกินไป อาจทำให้ลำไส้ไหม้ หรือทะลุได้

มีรายงานจำนวนมากเกี่ยวกับการเสียชีวิตจากการสวนทวารด้วยกาแฟ สาเหตุการเสียชีวิตมาจากภาวะเกลือแร่ไม่สมดุลเช่นโซเดียมต่ำ ภาวะขาดน้ำ มีน้ำรั่วในช่องเยื่อหุ้มปอดและช่องเยื่อหุ้มหัวใจMemorial Sloan-Kettering Cancer Center, "Gerson Regimen". Accessed 17 November 2017. ปัจจุบันองค์การอาหารและยาของสหรัฐอเมริกากำหนดว่างานวิจัยใดๆ ที่เกี่ยวข้องกับการสวนทวารด้วยกาแฟ อาสาสมัครจะต้องได้รับการแจ้งเสมอว่าการสวนทวารด้วยกาแฟนี้มีความเสี่ยงถึงเสียชีวิตFDA, "Human Research Subject Protections Under Multiple Project Assurance (MPA) M-1356 and Federalwide Assurance FWA-2636", 2002.Atwood, Kimball, Science-Based Medicine, "The Ethics of “CAM” Trials: Gonzo (Part I)". Accessed 11 July 2012.
# ซอสศรีราชา
ศรีราชา เป็นซอสพริกแบบหนึ่ง ตั้งชื่อตามอำเภอศรีราชา จังหวัดชลบุรี โดยผลิตขึ้นครั้งแรกเพื่อรับประทานกับอาหารที่ร้านอาหารทะเลท้องถิ่น ทำจากพริกหวาน น้ำส้มสายชูกลั่น กระเทียม น้ำตาลและเกลือ ศรีราชาเป็นเครื่องปรุงรสที่พบได้ทั่วไปในร้านอาหารเอเชียหลายแห่ง และพบว่ามีในบ้านของชาวตะวันตกเพิ่มขึ้น

ต้นกำเนิด
200px|thumb|ซอสพริกศรีราชาตราเหรียญทอง ซอสพริกสูตรแรกที่ใช้ชื่อศรีราชา
ซอสพริกศรีราชาถือกำเนิดอย่างเป็นทางการในปี 1932 ซึ่งเป็นปีที่เกิดการปฏิวัติสยามสู่ระบอบราชาธิปไตยภายใต้รัฐธรรมนูญ ในปีดังกล่าว นางลออ สุวรรณประสพ ชาวศรีราชาซึ่งตั้งถิ่นฐานในกรุงเทพ เริ่มผลิตซอสพริกขายและได้รับเหรียญทองในการประกวดสินค้าในงานฉลองรัฐธรรมนูญ นางพยายามจดทะเบียนซอสพริกในยี่ห้อ “ซอสพริกศรีราชา” ตามชื่อของบ้านเกิด แต่ทางราชการไม่อนุญาตTHE MOMENTUM. ‘หัตถกรรมมาคาร’ ตำนานซอสพริกศรีราชาเจ้าแรกที่อยู่คู่คนไทยมาตั้งแต่ปี 2475 12 พ.ย. 2022 เนื่องจากเป็นชื่ออำเภอหนึ่ง ท้ายที่สุดนางจึงต้องใช้ชื่อทางการค้าว่า “เหรียญทอง” อย่างไรก็ตาม การผลิตซอสพริกตราเหรียญทองเป็นอุตสากรรมขนาดย่อมระดับครัวเรือน มีกำลังการผลิตต่ำ จึงไม่มีชื่อเสียงมากนัก ซึ่งในปัจจุบัน ซอสพริกตราเหรียญทองก็ยังคงวางขายอยู่ และยังคงใช้ฉลากที่มีหน้าตาเหมือนเดิมทุกประการ

200px|thumb|ซอสพริกศรีราชาพานิช ซอสพริกที่ทำให้คำว่าศรีราชามีชื่อเสียง
ซอสพริกศรีราชาที่มีชื่อเสียงในระดับสากล คือยี่ห้อ “ศรีราชาพานิช”  ซึ่งเริ่มวางขายในปี 1935 ซึ่งเป็นสูตรของนางถนอม จักกะพาก ชาวศรีราชา ซึ่งตั้งโรงงานทำซอสอยู่ที่อำเภอศรีราชา จังหวัดชลบุรี และกลายเป็นสินค้ามีชื่อประจำอำเภอ ต่อมาในปี 1984 บริษัท ไทยเทพรส จำกัด ก็เข้าซื้อกิจการและสูตร และจัดจำหน่ายทั้งในและต่างประเทศจนเป็นที่รู้จักกันในวงกว้างจนถึงปัจจุบัน และมีการคิดสูตรใหม่จำนวนหลายสูตร

ซอสศรีราชาในอเมริกา
200px|thumb|ซอสพริกศรีราชาของบริษัทฮุยฟงฟู้ดส์ สหรัฐอเมริกา

ในช่วงที่สงครามเวียดนามใกล้สิ้นสุดในปี 1975 เดวิด จรัน (David Trần) นายทหารชาวเวียดนามใต้ ลักลอบขึ้นเรือสินค้านามว่าฮุยฟงไปยังเกาะฮ่องกง และดำเนินการขอลี้ภัยไปยังสหรัฐอเมริกา ต่อมาเมื่อเขามาอาศัยอยู่ในลอสแอนเจลิส เขาสังเกตุว่าพื้นที่นี้เป็นที่อยู่อาศัยของชาวเอเชียจำนวนมาก และเริ่มผลิตซอสพริกออกวางจำหน่าย ซอสพริกของเขาใช้พริกเม็กซิกัน มีรสเปรี้ยวและเผ็ดแหลม ซอสของเขาได้รับการตอบรับอย่างดี ท้ายที่สุดเขาจึงตั้งบริษัทฮุยฟงฟู้ดส์ในปี 1980 และผลิตซอสพริกออกวางจำหน่ายในชื่อซอสพริกศรีราชา ซึ่งรู้จักกันในชื่อซอสไก่ตัวผู้ เพราะบนฉลากของซอสเป็นรูปไก่ตัวผู้ 

ซอสนี้ได้รับความนิยมเพิ่มขึ้นอย่างมากจนกระทั่งมีตำราอาหารบางเล่มนำเสนอวิธีทำอาหารที่ต้องใช้ศรีราชาเป็นเครื่องปรุงรสหลัก บองอะเปะดีสต์ระบุว่า มันเป็นหนึ่งในเครื่องปรุงหลักของพวกเขาในปี 2010
# วินฟรีท เชเฟอร์
วินฟรีท "วินนี" เชเฟอร์  เกิดวันที่ 10 มกราคม ค.ศ. 1950 ในเมืองมาเยน เป็นโค้ชฟุตบอลชาวเยอรมัน และอดีตนักกีฬาฟุตบอล อดีตผู้ฝึกสอนทีมชาติไทย และ ทีมชาติจาเมกา

 อาชีพผู้จัดการทีม 
เชเฟอร์ ได้คุมทีมคาร์ลสรูห์เข้ารอบรองชนะเลิศ ยูฟ่า คัพ ในปี 1993-94 และได้นำทีมชาติแคเมอรูนเป็นแชมป์แอฟริกัน เนชั่นส์ คัพในปี 2002 จากนั้นในปี 2006 ได้พาทีมอัล-อาห์ลีเป็นแชมป์ลีกของประเทศยูเออี ในปี 2007-2009 คุมทีมอัล-ไอน์ ได้แชมป์เอมิเรตส์ คัพ และ เพรสซิเดนท์ คัพ ในปีเดียวกันและเชเฟอร์หมดสัญญากับทีมดังกล่าวเมื่อ 18 มกราคม 2011 fifa.com ; Schäfer nicht mehr Trainer in Baku และหลังจากนั้น ในเดือนมิถุนายน เชเฟอร์ได้เซ็นสัญญาคุมทีมชาติไทยเป็นเวลา 3 ปี ; Schaefer hired as new Thailand manager

 เกียรติประวัติ 
 ผู้เล่น 
 ชนะเลิศยูฟ่า คัพ ปี 1979
 รองชนะเลิศยูฟ่า คัพ ปี 1980
 ชนะเลิศบุนเดิสลีกา ปี 1970
 รองชนะเลิศบุนเดิสลีกา ปี 1978
 ชนะเลิศเดเอ็ฟเบ โพคาล ปี 1970
 รองชนะเลิศเดเอ็ฟเบ โพคาล ปี 1984

 โค้ช 
  คาร์ลสรูห์
 รองชนะเลิศ เดเอ็ฟเบ โพคาล ปี 1996
  ทีมชาติแคเมอรูน
 ชนะเลิศแอฟริกัน เนชั่นส์ คัพ ปี 2002
 รองชนะเลิศฟีฟ่า คอนเฟเดอเรชั่นส์ คัพ ปี 2003
  อัล-อาห์ลี
 ชนะเลิศยูเออี ฟุตบอล ลีก ปี 2006
  อัล-ไอน์
 ชนะเลิศเอติซาลแลท เอมิเรตส์ คัพ ฤดูกาล 2008/2009
 ชนะเลิศยูเออี เพรซิเดนท์ คัพ ฤดูกาล 2008/2009
 ชนะเลิศยูเออี ซูเปอร์ คัพ ฤดูกาล 2009/2010
  '''ทีมชาติไทย
 รองชนะเลิศเอเอฟเอฟ ซูซูกิ คัพ 2012
# สโมสรฟุตบอลเอตวล
สโมสรฟุตบอลเอตวล เป็นอดีตสโมสรฟุตบอลอาชีพในเอสลีก ของประเทศสิงคโปร์ ระหว่างปี 2010 – 2012 คำว่า "เอตวล"(Étoile) แปลว่า"ดวงดาว"ในภาษาฝรั่งเศส โดยทีมนี้ใช้นักเตะสัญชาติฝรั่งเศสเป็นหลัก นับเป็นทีมต่างชาติทีมที่ 8 ของเอส.ลีก แต่กลับเป็นทีมต่างชาติทีมแรกที่สามารถคว้าแชมป์ลีกสูงสุดมาครองได้ ทันทีที่ตั้งทีมมา แต่ไม่ได้เล่นรายการระดับทวีป เพราะเอตวลเป็น 1 ในบรรดาสโมสรที่บริหารงานไม่ผ่านเกณฑ์ที่สมาพันธ์ฟุตบอลแห่งเอเชีย (เอเอฟซี) ได้วางไว้ ทำให้ทีม แทมปิเนสโรเวอร์ ได้สิทธิ์ไปเล่นแทน

 เกียรติประวัติ 

 ฟุตบอลลีก 
เอสลีก:
ชนะเลิศ (1):  2010

 ฟุตบอลถ้วย 
Singapore League Cup:
ชนะเลิศ (1):  2010
Singapore Charity Shield:
รองชนะเลิศ (1): 2011

 แหล่งข้อมูลอื่น 
 Official Website 
 S.League.Com: Étoile FC and Beijing Guoan to play in S.League 2010 
 TODAYonline.Com: Sports: "Voila, and the French are here" 
 TODAYonline.Com: Sports: Get ready for some French flair 
 ChannelNewsAsia.Com: France's Étoile FC named as 11th team for 2010 S.League season 
 ChannelNewsAsia.Com: Football: French and Chinese team expected to add more buzz to S.League 
 TheNewPaper: Bonjour, S-League 
 AsiaOne.Com: French club Etoile one of two new S-League teams
 早报体育: 取代韩国超红和文莱DPMM 北京国安法国埃图瓦勒角逐新联赛
 法国球队加盟新联赛 国安预备队对抗欧洲力量_中国足球_体育_腾讯网
 Tempointeraktif.Com - Liga Singapura Sertakan Klub Eropa
 Reuters: French and Chinese sides enter Singapore league for 2010 
 Kallangroar.com: Étoile FC 
 Foot69: Singapore, a trampoline for the stars (French)
# เนื้องอกต่อมของต่อมใต้สมอง
เนื้องอกต่อมของต่อมใต้สมอง  เป็นเนื้องอกต่อม (adenoma) ที่เกิดกับต่อมใต้สมอง พบเป็น 15% ของโรคเนื้องอกทั้งหมดที่เกิดในกะโหลกศีรษะ ส่วนใหญ่วินิจฉัยได้ยาก และมีความชุกโดยรวมของเนื้องอกของต่อมใต้สมองที่มีขนาดเล็กอยู่ที่ 16.7% (ผลการชันสูตรพบความชุก 14.4% และการตรวจทางรังสีวิทยาพบ 22.5%)

เนื้องอกนี้หากมีขนาดใหญ่กว่า 10 มิลลิเมตร เรียกว่า แมโครอะดีโนมา (macroadenoma, "เนื้องอกต่อมขนาดใหญ่") และถ้ามีขนาดเล็กกว่า 10 มิลลิเมตร เรียกว่า ไมโครอะดีโนมา (microadenoma, "เนื้องอกต่อมขนาดเล็ก) เนื้องอกต่อมของต่อมใต้สมองส่วนใหญ่เป็นไมโครอะดีโนมา และจำนวนนี้ส่วนใหญ่ไม่ได้รับการวินิจฉัยเนื่องจากไม่ทำให้เกิดอาการใดๆ บางครั้งพบได้โดยบังเอิญจากการตรวจด้วยข้อบ่งชี้อื่น (incidental finding) ซึ่งกรณีนี้มักถูกเรียกว่า incidentaloma
 แหล่งข้อมูลอื่น 
 Cancer.gov: pituitary tumors
 Case report of Bilateral Hemianopsia Due to Pituitary Adenoma. Clinical Cases and Images.
 Medical Illustration of Pituitary Adenomas by Frank H. Netter
 The Pituitary Foundation
 www.AcromegalyCommunity.com Emotional and communal support for those touched by Acromegaly
 - hipofizis.hu Hungarian Pituitary Tumors site
# เนื้องอกต่อม
เนื้องอกต่อมเป็นเนื้องอกไม่ร้ายชนิดหนึ่ง เจริญมาจากเซลล์ต่อม อาจเกิดขึ้นกับอวัยวะได้หลายอย่าง เช่น ลำไส้ ต่อมหมวกไต ต่อมใต้สมอง ต่อมไทรอยด์ และอื่นๆ แม้ลักษณะการเจริญของเนื้องอกต่อมนี้จะเป็นแบบไม่ร้าย แต่ก็อาจเจริญมากขึ้นจนพัฒนากลายเป็นเนื้องอกร้ายหรือมะเร็งได้ ซึ่งจะถูกเรียกเป็นมะเร็งชนิดต่อม (adenocarcinoma) นอกจากนี้แล้วยังอาจทำให้เกิดปัญหาได้หลายอย่าง เช่น จากการเบียดทับอวัยวะข้างเคียง (mass effect) หรือการสร้างฮอร์โมนมากโดยไม่มีการควบคุมได้
# สนธิสัญญาลอนดอน (1915)
กติกาสัญญาลอนดอน  หรือ สนธิสัญญาลอนดอน  ใน ค.ศ. 1915 เป็นสนธิสัญญาลับระหว่างอิตาลีกับฝ่ายไตรภาคี ลงนามในกรุงลอนดอน เมื่อวันที่ 26 เมษายน ค.ศ. 1915 โดย ราชอาณาจักรอิตาลี สหราชอาณาจักร ฝรั่งเศสและรัสเซียRay Stannard Baker Woodrow Wilson and world settlement, Volume 1 Publisher: Double Day Page and Company 1923 Harvard College Library pages 52–55 

ตามข้อความในสนธิสัญญา อิตาลีจะออกจากฝ่ายไตรพันธมิตรแล้วเข้าร่วมกับฝ่ายไตรภาคีแทน ซึ่งระบุไว้แล้วในความตกลงลับที่ลงนามในกรุงลอนดอน เมื่อวันที่ 4-5 กันยายน ค.ศ. 1914 ยิ่งไปกว่านั้น อิตาลีจะต้องประกาศสงครามต่อจักรวรรดิเยอรมันและออสเตรีย-ฮังการีภายในหนึ่งเดือน (อิตาลีไม่สามารถประกาศสงครามกับเยอรมนีได้ทันเวลา โดยประกาศสงครามใน ค.ศ. 1916) อิตาลียังจะได้รับดินแดนเพิ่มเติมเมื่อสงครามยุติ

ที่การประชุมสันติภาพปารีส ผู้แทนอิตาลียืนยันว่าพวกเขาจะเจรจาเฉพาะกับพันธมิตรยามสงคราม เซอร์เบีย และ มอนเตเนโกร เท่านั้น ไม่ใช่กับศัตรูที่พ่ายแพ้ รวมถึงคณะผู้แทนของราชอาณาจักรเซิร์บ โครแอตและสโลวีนใหม่ โดยเฉพาะอย่างยิ่ง พวกเขาโกรธมากที่สมาชิกสามคนของคณะผู้แทนเป็นผู้แทนของอดีตออสเตรีย-ฮังการี และหนึ่งคนที่เคยรับราชการเป็นรัฐมนตรีในคณะรัฐมนตรีสงครามของออสเตรีย 

สนธิสัญญาดังกล่าวเป็นโมฆะตามสนธิสัญญาแวร์ซาย เพราะประธานาธิบดีวูดโรว์ วิลสัน ผู้สนับสนุนการอ้างของสลาฟและไม่ยอมรับสนธิสัญญาดังกล่าว ปฏิเสธคำร้องขอดินแดนดัลเมเชียของอิตาลีAmerican Society of International Law Volume 15, Oxford University Press 1921 Library of the University of Michigan, page 253  อิตาลียังได้ปฏิเสธความตกลงที่ผ่านมาของสนธิสัญญาในการขยายจักรวรรดิอาณานิคมอิตาลีด้วยอาณานิคมในเอเชียและแอฟริกาของเยอรมนี และอ้างสิทธิ์เหนือแอลเบเนียแทนhttp://www.firstworldwar.com/source/london1915.htm